ศรราม เทพพิทักษ์

ศรราม เทพพิทักษ์ (เกิด 22 สิงหาคม พ.ศ. 2516) ชื่อเล่น หนุ่ม เป็นนักแสดง นักร้อง พิธีกรชาวไทย เขาเป็นบุตรของชุมพร เทพพิทักษ์ นักแสดงอาวุโส ชื่อ "ศรราม" ตั้งตามชื่อตัวเอกในภาพยนตร์​เรื่อง หนึ่งนุช

ประวัติ 
ศรรามจบการศึกษาระดับประถมและมัธยมจากโรงเรียนเซนต์คาเบรียล (SG70 ร่วมรุ่นกับ ตรัย ภูมิรัตน) และจบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง ในปี 2535 เขามีผลงานละครสองเรื่องแรก ได้แก่ สี่แยกนี้อายุน้อย และ อรุณสวัสดิ์ ต่อมาในปี 2536 เขาได้แสดงในบทบาทของ "เหินฟ้า" ในละครเรื่อง ผยอง และออกอัลบั้ม ลูกไม้ของนายหนุ่ม ในสังกัดอาร์เอส ต่อมาในปี 2543 เขาเข้ารับราชการทหารสองปีในสังกัดกองพันทหารราบ มณฑลทหารบกที่ 11

เขาได้รับรางวัลผู้แสดงนำชายยอดเยี่ยมจากชมรมวิจารณ์บันเทิงในปี 2542 จากการแสดงในภาพยนตร์เรื่อง แตก 4 รัก โลภ โกรธ เลว นอกจากนี้ เขายังแสดงเป็น "ชายกลาง" ในเรื่อง บ้านทรายทอง เมื่อปี 2543

นอกจากผลงานบันเทิง เขาเคยเป็นนักฟุตบอลในตำแหน่งกองหน้าของสโมสรทหารอากาศในไทยแลนด์พรีเมียร์ลีก
ปัจจุบันมีลูกสาว 1 คนที่เกิดกับอดีตภรรยา ติ๊ก บิ๊กบราเธอร์ ชื่อ วีจิ

ผลงานการแสดง

ภาพยนตร์ 
 แดดร้อนลมแรง ความรักกำลังจะมา (2536)
 ฉันหรือเธอที่เผลอใจ (2536)
 ฮัลโหล ขอรบกวนหน่อย (2536)
 หัวใจใครจะรู้ (2537)
 แบบว่าโลกนี้มีน้ำเต้าหู้และครูระเบียบ (2537)
 ฝันติดไฟ หัวใจติดดิน (2540)
 แตก 4 รัก โลภ โกรธ เลว (2542)
 รักไม่ถึงร้อย (2543)
 ปักษาวายุ (2547)
 พยัคฆ์ร้ายส่ายหน้า (2548)
 รักสยามเท่าฟ้า (2551)
 หนุมานคลุกฝุ่น (2551)
 กาฝาก (2555)

ละครโทรทัศน์

ละครสั้น 
 หลุมฝังรัก (2535) ละครสั้น ชุด ปากกาทอง รับบท ชัย แสดงร่วมกับ ณัฏฐพล กรรณสูต, ชุมพร เทพพิทักษ์ ช่อง 7
 นางทาส (2536) (รับเชิญตอนจบ) รับบท ราม คู่กับ รชนีกร พันธุ์มณี ช่อง 7
 มะเมียะ (2537) ละครสั้น ปากกาทองมินิซีรีส์ รับบท เจ้าน้อยศุขเกษม คู่กับ สุวนันท์ คงยิ่ง ช่อง 7
 ทองหลังพระ (ละครเทิดพระเกียรติ) (2543) รับบท บัญชา คู่กับ สุวนันท์ คงยิ่ง ช่อง 7
 ร้านมหาสนุก (ซิทคอม) (2546) รับบท ม.ร.ว.ภาคภูมิ คู่กับ พรนภา เทพทินกร ช่อง 3
 ยุทธการกระดูกเข้าบัว (ละครเทิดพระเกียรติ) (2548) รับบท ร.อ.ทศทิศ คู่กับ สุจิรา อรุณพิพัฒน์ ช่อง 5
 คือสายใยแห่งรัก (ละครเทิดพระเกียรติ) (2550) รับบท สุขทวีป คู่กับ สินจัย เปล่งพานิช ช่อง 5
 รักบ้านเรา (ละครเทิดพระเกียรติ) (2551) รับบท อาทร คู่กับ รุจิรา ช่วยเกื้อ ช่อง 9
 12 วีรชนคนกล้าแห่งสยาม ตอน พระเจ้าพรหมมหาราช (ละครเทิดพระเกียรติ) (2552) รับบท พระเจ้าพรหมมหาราช คู่กับ อรัชมน รัตนวราหะ / มารีออน อัฟโฟลเทอร์ ช่อง 5
 ปิดทองหลังพระ ตอน ความฝันอันสูงสุด (ละครเทิดพระเกียรติ) (2552) รับบท ผู้หมวดตี้ /ร.ต.ต.กฤตติกุล บุญลือ ช่อง 9
 สามสาวเจ้าเสน่ห์ (2554) รับบท กัน (หนุ่มเจ้าเสน่ห์) คู่กับ อัฐมา ชีวนิชพันธ์ ช่อง 9
พ่อเป็นแล้วไม่หาย (ละครพิเศษวันพ่อ)(2563) รับบท ติณห์ ช่อง Thai PBS

ผลงานพิเศษ 
 ภาพยนตร์ เทิดพระเกียรติ ปิดทองหลังพระ ตอน ความฝันอันสูงสุด รับบทเป็น หมวดตี้

ผลงานเพลง

อัลบั้มเพลง 
 ลูกไม้ของนายหนุ่ม (2537)
 หนุ่ม-นิ้ง Love and Dream (2540)
 ศรราม จุ๊บ จุ๊บ (2541)
 จากใจถึงใจ (2543)
 ศรราม อกสามศอก (2547)

ผลงานเดี่ยว 
 "รู้สึกอย่างไร" (2557)

อัลบั้มรวมศิลปิน 
 ซูเปอร์ทีนส์ (2539)
 เดอะเซเลเบรชัน (2544)

ผลงานอื่น ๆ 

 หนังสือ พลฯศรราม ตามระเบียบพัก
 หนังสือ ตู้กับข้าว
 พิธีกรรายการเมืองไทยวาไรตี้ ทางช่อง 5 คู่กับ กรรชัย กำเนิดพลอย
 พิธีกรรายการฟ้าห่มดิน ช่อง 5 เวลา 17.55น.
 พีธีกรรายการปรากริมไข่เต่า คู่กับนุสบา วานิชอังกูร
 ผู้บริหารบริษัทฤทธิราม จำกัด 
 ตำแหน่ง " กรรมการผู้จัดการ Managing Director Ritthiram Co.,Ltd.
 เป็นผู้กำกับมิวสิควีดีโอเพลง เมียหลวงทวงสิทธิ์ แผลใหม่ และ ฟ้าฮ้องบึ้ม ของจินตหรา พูนลาภ

รางวัลที่ได้รับ 
 พ.ศ. 2535 ได้รับ รางวัลเมขลา นักแสดงดาวรุ่งชาย จากละคร อรุณสวัสดิ์
 พ.ศ. 2538 ได้รับการเสนอชื่อ 1 ใน 5 ผู้เข้าชิงรางวัลเมขลา ผู้แสดงนำชายดีเด่น จากละคร สายโลหิต
 พ.ศ. 2538 ได้รับการเสนอชื่อ 1 ใน 5 ผู้เข้าชิงรางวัลโทรทัศน์ทองคำ ดารานำชายดีเด่น จากละคร สายโลหิต
 พ.ศ. 2542 รางวัลจาก ชมรมวิจารณ์บันเทิง " สาขานักแสดงนำชาย จากภาพยนตร์เรื่อง แตก 4 รัก/โลภ/โกรธ/เลว
 พ.ศ. 2543 รางวัลเมขลา ( พิเศษ ) สาขาศิลปินต่อต้านยาเสพติด จาก สำนักคณะกรรมการป้องกันและปราบปรามต่อต้านยาเสพติด
 พ.ศ. 2543 รางวัลลูกกตัญญู จาก สภาสังคมสงเคราะห์แห่งประเทศไทย
 พ.ศ. 2543 รับโล่เชิดชูเกียรติผู้ประพฤติชอบด้วยความซื่อสัตย์จาก ป.ป.ส.
 พ.ศ. 2544 รับโล่เกียรติคุณ และเข็มทองเกียรติคุณ ในฐานะศิลปินดีเด่นด้านต่อต้านยาเสพติดจากสำนักคณุกรรมการป้องกันและปราบปรามยาเสพติด
 พ.ศ. 2545 รางวัลกิตติคุณสัมพันธ์ " สังข์เงิน " ประเภทบุคคล ด้านประสบผลสำเร็จภาคเอกชน จากสมาคมนักประชาสัมพันธ์แห่งประเทศไทย
 พ.ศ. 2546 รับรางวัลดาราคุณธรรมจากสำนักงานพระพุทธศาสนาแห่งชาติ
 พ.ศ. 2547 รับรางวัลบุคคลตัวอย่างในฐานะเยาวชนผู้มีความประพฤติดี (มหาวิทยาลัย ราชภัฎจันทรเกษม)
 พ.ศ. 2548 ทีวีพูลขวัญใจแม่ค้า และแม่พิมพ์
 พ.ศ. 2549 ทีวีพูลขวัญใจนักสงคมสงเคราะห์
 พ.ศ. 2550 ทีวีพูลขวัญใจแจ๋วประจำปี 2550
 พ.ศ. 2554 ได้รับการเสนอชื่อ 1 ใน 5 ผู้เข้าชิง รางวัลโทรทัศน์ทองคำ ผู้แสดงนำชายดีเด่น จากละคร เงาพราย
 พ.ศ. 2557 ได้รับการเสนอชื่อ 1 ใน 6 นักแสดงสมทบชายยอดเยี่ยม Drama Award 2013 จากละครมายาตวัน ได้รับอันดับ 2
 พ.ศ. 2557 นักแสดงนำชายยอดเยี่ยม Drama Award 2013 จากละคร ปีกมาร
 พ.ศ. 2560 นักแสดงนำชายแห่งปี Drama Award 2016 จากละครสายโลหิต (รีรัน) สลักจิต
 พ.ศ. 2565 นักแสดงนำชายยอดเยี่ยมแห่งปี 2564 รางวัลกินรีทองมหาชน ครั้งที่ 7 จากละคร บังเกิดเกล้า

ยศทหาร 
 2543 สิบตรีแห่งกองทัพบกไทย สังกัดกองพันทหารราบ มณฑลทหารบกที่ 11

อ้างอิง

แหล่งข้อมูลอื่น 
 
 
 
 หนุ่ม ศรราม แฉหมดเปลือก รัก 3 ครั้งในชีวิต ที่เจ็บแทบเสียผู้เสียคน

บุคคลจากโรงเรียนเซนต์คาเบรียล
นักร้องชายชาวไทย
นักร้องป็อปไทย
นักแสดงชายชาวไทย
ชาวไทยเชื้อสายจีน
ศิลปินสังกัดอาร์เอส
บุคคลจากคณะรัฐศาสตร์ มหาวิทยาลัยรามคำแหง
นักฟุตบอลชาวไทย
บุคคลจากกรุงเทพมหานคร
ผู้มีชื่อเสียงทางโทรทัศน์ชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
ทหารบกชาวไทย